Գրանցված է Լեռնային Ղարաբաղի Հանրապետության

արդարադատության նախարարությունում

«14» օգոստոսի 2017 թվական

Պետական գրանցման համար 1111762

Լեռնային Ղարաբաղի Հանրապետության

արդարադատության նախարար

Ա. ԴԱՆԻԵԼՅԱՆ

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ

ՖԻՆԱՆՍՆԵՐԻ ՆԱԽԱՐԱՐ

Հ Ր Ա Մ Ա Ն

«04» օգոստոսի 2017 թվական N 256-Ն

ք. Ստեփանակերտ

**ՍՆԱՆԿՈՒԹՅԱՆ ՎԱՐՈՒՅԹԻ ԸՆԹԱՑՔՈՒՄ ՀԱՐԿԱՅԻՆ ԵՎ ԱՅԼ ՊԱՐՏԱԴԻՐ ՎՃԱՐՆԵՐԻ ԳԾՈՎ ԼՐԱՑՈՒՑԻՉ ԱՌԱՋԱՑԱԾ ՊԱՐՏԱՎՈՐՈՒԹՅՈՒՆՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ՁԵՎԸ *\*1)* ՍԱՀՄԱՆԵԼՈՒ ՄԱՍԻՆ**

*Հիմք ընդունելով «Հարկերի մասին» օրենքի 19-րդ հոդվածը՝\*1)*

***Հ Ր Ա Մ Ա Յ ՈՒ Մ Ե Մ***

*1. Սահմանել, որ`*

*1) «Հարկերի մասին» օրենքի 19-րդ հոդվածին և «Սնանկության մասին» օրենքի 50-րդ հոդվածի 5-րդ մասի 1-ին կետին համապատասխան` սնանկության վարույթի ընթացքում հարկային և այլ պարտադիր վճարների գծով լրացուցիչ առաջացած պարտավորությունների վերաբերյալ տեղեկատվությունը պարտապանի անունից հարկային մարմին է ներկայացվում սնանկության գործով կառավարչի կողմից` Արցախի Հանրապետության հարկային օրենսդրությամբ նախատեսված հաշվետվությունների, հաշվարկների, այլ փաստաթղթերի և տեղեկությունների ձևով,*

*2) սնանկության գործով կառավարչի կողմից պարտապանի անունից տեղեկատվությունը ներկայացվում է բացառապես պարտապանի գործունեության կասեցման ժամանակահատվածում՝ յուրաքանչյուր հարկի և (կամ) վճարի մասով լրացուցիչ հարկային պարտավորության առաջացման հաշվետու ժամանակաշրջանի համար` տվյալ հաշվետու ժամանակաշրջանի Արցախի Հանրապետության հարկային օրենսդրությամբ նախատեսված հաշվետվությունների, հաշվարկների, այլ փաստաթղթերի և տեղեկությունների ներկայացման համար Արցախի Հանրապետության օրենսդրությամբ սահմանված ժամկետում, ընդ որում՝ պարտապանի գործունեության կասեցման ժամանակահատվածում սնանկության գործով կառավարիչը ներկայացնում է նաև կասեցման ժամանակահատվածին նախորդող հաշվետու ժամանակաշրջանների համար լրացուցիչ հարկային պարտավորությունների առաջացման մասով ներկայացման ենթակա, սակայն չներկայացված Արցախի Հանրապետության հարկային օրենսդրությամբ նախատեսված հաշվետվությունները, հաշվարկները, այլ փաստաթղթերը և տեղեկությունները,*

*3) սնանկության վարույթի ընթացքում հարկային և այլ պարտադիր վճարների գծով լրացուցիչ առաջացած պարտավորությունների վերաբերյալ տեղեկատվությունը սնանկության գործով կառավարիչը էլեկտրոնային եղանակով ներկայացնում է պարտապանի կողմից սնանկության գործով կառավարչին հաշվետվությունների ներկայացման էլեկտրոնային համակարգում Արցախի Հանրապետության հարկային օրենսդրությամբ նախատեսված հաշվետվություններ, հաշվարկներ, այլ փաստաթղթեր և տեղեկություններ ներկայացնելու լիազորություն շնորհելու միջոցով:\*1)*

2. Սույն հրամանն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Ս. ԹԵՎՈՍՅԱՆ**

Հավելված

Լեռնային Ղարաբաղի Հանրապետության

ֆինանսների նախարարի

2017 թվականի օգոստոսի 4-ի

N 256-Ն հրամանի

***Ձև***

**ՏԵՂԵԿԱՏՎՈՒԹՅՈՒՆ**

**ՍՆԱՆԿՈՒԹՅԱՆ ՎԱՐՈՒՅԹԻ ԸՆԹԱՑՔՈՒՄ ՀԱՐԿԱՅԻՆ ԵՎ ԱՅԼ ՊԱՐՏԱԴԻՐ ՎՃԱՐՆԵՐԻ ԳԾՈՎ ԼՐԱՑՈՒՑԻՉ ԱՌԱՋԱՑԱԾ ՊԱՐՏԱՎՈՐՈՒԹՅՈՒՆՆԵՐԻ ՎԵՐԱԲԵՐՅԱԼ**

*ուժը կորցրած է ճանաչվել ԱՀ ՊԵԿ նախագահի 18.07.2022թ. N 94-Ն հրամանով*

**LԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ**

**ԱՇԽԱՏԱԿԱԶՄԻ ՂԵԿԱՎԱՐ Հ. ԱԼԵՔՍԱՆՅԱՆ**

\_\_\_\_\_\_\_\_\_\_\_\_\_\_\_\_\_\_\_\_\_\_

*\*1) ԱՀ ՊԵԿ նախագահի 18.07.2022թ. «Լեռնային Ղարաբաղի Հանրապետության ֆինանսների նախարարի 2017 թվականի օգոստոսի 4-ի N 256-Ն հրամանում փոփոխություններ կատարելու մասին» N 94-Ն հրամանի խմբագրությամբ (Սույն հրամանն ուժի մեջ է մտնում պաշտոնական հրապարակմանը հաջորդող օրվանից, և դրա գործողությունը տարածվում է 2022 թվականի հուլիսի 1-ից հետո ընկած հաշվետու ժամանակաշրջաններին վերաբերող տեղեկատվության վրա: Մինչև 2022 թվականի հուլիսի 1-ն ընկած հաշվետու ժամանակաշրջաններին վերաբերող՝ սնանկության գործերով կառավարչի կողմից չներկայացված տեղեկատվությունը կարող է ներկայացվել սույն հրամանով սահմանված ձևով):*